b'\n_START_ARTICLE_\nAnton Jo\xc5\xbeef Edvard Strahl\n_START_SECTION_\n\xc5\xbdivljenjepis\n_START_PARAGRAPH_\nO\xc4\x8de Friderik Anzelm Strahl (1784-1821) je izviral iz stare turin\xc5\xa1ke patricijske dru\xc5\xbeine, \xc5\xbeive\xc4\x8de v Erfurtu. Mati Terezija Justina Dem\xc5\xa1ar je bila h\xc4\x8di Jo\xc5\xbeefa, lastnika starolo\xc5\xa1kega gradu od leta 1755 dalje. Friderik Strahl je bil komaj dve leti lastnik gradu v Stari Loki, ko je umrl za posledicami po\xc5\xa1kodb, neko\xc4\x8d dobljenih v bitki pri Aspernu._NEWLINE_Skrbnik dveh mladoletnih otrok, Heriete in Edvarda, je postal mamin brat Franc Ksaver Dem\xc5\xa1ar, ki je bil pravnik. Tako kot stric je tudi Edvard do\xc5\xa1tudiral pravo in se po njegovem nasvetu zaposlil bli\xc5\xbee Stari Loki. Po opravljenih izpitih je prvo slu\xc5\xbebo dobil v Ljubljani. Leta 1844 se je poro\xc4\x8dil s h\xc4\x8derko predsednika De\xc5\xbeelnega sodi\xc5\xa1\xc4\x8da v Ljubljani, Cecilijo pl. Petenegg. Zato so ga prestavili v Gorico. Pozneje je bil prestavljen v Trebnje. Leta 1873 je s posebno diplomo dobil avstrijsko dedno plemstvo in vite\xc5\xa1tvo. _NEWLINE_Leta 1861 je bil kot predstavnik veleposestnikov izvoljen v prvi kranjski de\xc5\xbeelni zbor. Bil je tudi ljubljanski ob\xc4\x8dinski odbornik. Ko je zbolel je za\xc4\x8del zbirati slike, del jih je podedoval po stricu Dem\xc5\xa1arju. Zbral je dragoceno zbirko slik in drugih starinskih predmetov. Objavljal je tudi drobne prispevke o umetnosti in pohi\xc5\xa1tvu.'